Pušas ezers
Pušas ezers ir caurteces ezers Rēzeknes novada Pušas pagastā. Izvietojies garenā ielejveida ezerdobē. Krasti lēzeni, slīpi, dibens dūņains, smilšains, oļains. Ietek vairāki grāvji, iztek Pušica (uz Rušonu) un grāvis uz Baldu. Austrumu krastā Pušas ciems. Ziemeļu krastā atpūtas bāze "Leiči". Vairākas peldvietas. Makrofīti: niedres, kosas, pameldri, meldri, vilkvālītes, bultenes, glīvenes, hāras.